ལན།ཉམས་རྒུད་ཉམས་རྒུད་ཟེར་བ་དེ་ཏོག་ཙམ་བཤད་ཁག་པོ་འདུགཕྱོགས་གཅིག་ནས་ཉམས་རྒུད་ཟེར་བ་དེ་ངས་བསམས་ན་མིའི་བཤད་སྟངས་འདྲ་བོ་ཞིག་མིན་འགྲོ།ག་རེ་རེད་ཅེས་ཟེར་ན་ང་ཚོའི་གོང་གི་མི་རབས་དེ་ཚོས་ང་ཚོའི་སྐབས་ལ་དཀའ་ལས་བརྒྱབས་ཡོད་རེད།ཁྱེད་ཚོའི་སྐབས་ལ་མི་འདུག་ཅེས་ལབ་ཀྱི་ཡོད་རེད།ཡང་ང་ཚོས་ང་ཚོའི་སྐབས་ལ་མཐུན་རྐྱེན་སྐྱོ་པོའི་སྟེང་ལ་དཀའ་ལས་ཞེ་དྲག་བརྒྱབས་ཡོད་རེད།དེ་དུས་ཡག་པོ་ཡོད།ཁྱེད་རང་ཚོའི་སྐབས་ལ་དེ་འདྲ་མི་འདུག་ཅེས་ལབ་ཀྱི་ཡོད་རེད།ཡང་རྗེས་མར་ཁྱེད་ཚོས་དེ་འདྲ་བཤད་ཀྱི་རེད།དེ་སོང་ཙང་འདི་ཆེད་མངགས་བཟོས་བཞག་པ་མིན་པར་མི་སོ་སོའི་མཐོང་སྣང་དང་སྤྱི་ཡོངས་ཀྱི་མཐོང་སྣང་འདྲ་བོ་ཞིག་ཆགས་བསྡད་ཡོད་རེད།གང་ཡིན་ཟེར་ན་མིའི་དྲན་པའི་ནང་ལ་སྔོན་མའི་ཡག་པའི་ཕྱོགས་དེ་མང་པོ་ཞིག་དྲན་ནས་སྡུག་པའི་ཕྱོགས་དེ་བརྗེད་འགྲོ་གི་ཡོད་པའི་གོམས་གཤིས་དེ་འདྲ་ཞིག་འདུགདེ་ཡིན་དུས་སྐད་ཆ་འདི་བཤད་མཁན་མང་པོ་ཞིག་གིས་སྔོན་མ་ཡག་པོ་ཡོད་ཅེས་སྔོན་མའི་ཡག་པའི་ཕྱོགས་དེ་དྲན་པའི་ནང་ཡོད་པ་དང་སྡུག་པའི་ཕྱོགས་དེ་བརྗེད་བཅུག་པ་འདྲ་བོ་ཞིག་རེད།ཕྱོགས་གཅིག་དེ་འདྲ་རེད།ཡང་ཕྱོགས་གཞན་པ་ཞིག་ནས་བོད་པ་གཅིག་པུ་མ་རེད།འཛམ་བུ་གླིང་ཚང་མ་ལ་ལས་ཀ་ག་རེ་ཡིན་ཡང་དང་པོ་འགོ་བཙུགས་པའི་སྐབས་ལ་ཡག་པོ་ཞེ་དྲག་ཡོང་གི་ཡོད་རེད།དེ་ག་པར་ཡིན་ཡང་དེ་འདྲ་རེད།དཔེར་ན་གོ་པལ་པུར་སློབ་གྲྭ་བཙུགས་པ་ནས་ལོ་དུ་མ་ཞིག་ལ་ཨང་ཀི་དང་པོ་རྐྱང་རྐྱང་ལེན་བསྡད་པ་རེད།དེ་ནས་ཡང་མར་ཉམས་ནས་བསྐྱར་གསོ་བྱེད་ཁག་པོ་འདྲ་བོ་ཆགས་ཀྱི་རེད།དེ་ག་རེ་རེད་ཅེས་ཟེར་ན་ལས་ཀ་དང་པོ་དེ་བྱེད་དུས་དཔེར་ན་དཔེ་སྟོན་སློབ་གྲྭ་དང་པོ་དེ་འཛུགས་པའི་སྐབས་ལ་ཚང་མས་དོ་སྣང་བྱེད་ཀྱི་ཡོད་རེད།ཞབས་འདྲེན་ཞུ་ན་འགྲིག་གི་མ་རེད་བསམས་ནས་གདེང་ཚོད་ཞེ་དྲག་བླངས་ནས་ལས་ཀ་བྱེད་ཀྱི་ཡོད་རེད།ལས་བྱེད་ཚོས་ཀྱང་བྱེད་ཀྱི་ཡོད་པ་རེད།གོང་ནས་ཀྱང་དོ་སྣང་ཤུགས་ཆེན་པོ་སྤྲོད་ཀྱི་ཡོད་རེད།དེ་འདྲ་ཡིན་དུས་ས་རཱ་ཡིན་ན་རེད།མཚན་ཉིད་སློབ་གྲྭ་ཡིན་ན་རེད།དང་པོ་འཛུགས་པའི་སྐབས་ལ་མཐུན་རྐྱེན་ལ་དཔགས་པའི་ཧུར་བརྩོན་བྱེད་ཀྱི་ཡོད་རེད།སྤྱིར་བཏང་ང་རང་ཚོ་ཉིན་རེ་ཉིན་རེར་ལས་ཀ་བྱེད་པའི་སྐབས་ལ་ལས་ཀ་གསར་པ་བྱེད་པའི་སྐབས་ལ་དང་པོ་དེ་ལ་ཞེ་དྲག་གིས་དོ་སྣང་བྱེད་ཀྱི་ཡོད་རེད།དོ་སྣང་བྱས་ནས་ཚགས་ཚུད་པོ་ཡོང་བར་འབད་བརྩོན་བྱེད་ཀྱི་ཡོད་རེད།དེ་ནས་ཡུན་ཙམ་ཕྱིན་ནས་རྒྱུན་འདྲ་བོ་ཞིག་ཆགས་ཚར་བའི་རྗེས་ལ་འཆར་ཅན་འདྲ་བྱེད་ཀྱི་ཡོད་རེད།དེ་ནས་ཕར་གཡོལ་ནའང་གཡོལ་ས་ཡོད་པ་ཤེས་འགྲོ་གི་ཡོད་རེད།དེ་ཡིན་དུས་སྤྱི་ཡོངས་ཀྱི་ཉམས་རྒུད་ཟེར་བ་དེ་ལ་ངས་མཐོང་སྣང་དེ་འདྲ་ཞིག་ཡོང་གི་ཡོད།